CELEX: 32007R1477
Language: et
Date: 2007-12-13 00:00:00
Title: Komisjoni määrus (EÜ) nr 1477/2007, 13. detsember 2007 , millega muudetakse määrust (EÜ) nr 622/2003, millega nähakse ette meetmed lennundusjulgestuse ühiste põhistandardite rakendamiseks EMPs kohaldatav tekst

14.12.2007   
            
            
               ET
            
            
               Euroopa Liidu Teataja
            
            
               L 329/22
            
         
      KOMISJONI MÄÄRUS (EÜ) nr 1477/2007,
   13. detsember 2007,
   millega muudetakse määrust (EÜ) nr 622/2003, millega nähakse ette meetmed lennundusjulgestuse ühiste põhistandardite rakendamiseks
   (EMPs kohaldatav tekst)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse Euroopa Parlamendi ja nõukogu 16. detsembri 2002. aasta määrust (EÜ) nr 2320/2002, millega kehtestatakse tsiviillennundusjulgestuse valdkonna ühiseeskirjad, (1) eriti selle artikli 4 lõiget 2,
   ning arvestades järgmist:
   
               (1)
            
            
               Vastavalt määrusele (EÜ) nr 2320/2002 peab komisjon vajaduse korral vastu võtma meetmed lennundusjulgestuse ühiste põhistandardite rakendamiseks kogu ühenduses. Komisjoni 4. aprilli 2003. aasta määrus (EÜ) nr 622/2003, millega nähakse ette meetmed lennundusjulgestuse ühiste põhistandardite rakendamiseks, (2) oli esimene õigusakt, milles sätestati kõnealused meetmed.
            
         
               (2)
            
            
               Tehnika arengut ning meetmete mõju lennujaamade tegevusele ja reisijatele silmas pidades tuleks uuesti läbi vaadata määruses (EÜ) nr 622/2003 sätestatud piirangud, mis käsitlevad kolmandatest riikidest saabuvatel ja ühenduse lennujaamades ümberistuvatel reisijatel kaasasolevaid vedelikke.
            
         
               (3)
            
            
               Läbivaatamine näitas, et kolmandatest riikidest saabuvatel ja ühenduse lennujaamades ümberistuvatel reisijatel kaasasolevaid vedelikke käsitlevad piirangud tekitavad teatavaid probleeme kõnealuste lennujaamade tegevuses ning põhjustavad ebameeldivusi asjaomastele reisijatele.
            
         
               (4)
            
            
               Eelkõige on komisjon kontrollinud teatavaid julgestusstandardeid ühe kolmanda riigi lennujaamas ning leidnud, et need on rahuldavad; kõnealune riik teeb head koostööd ühenduse ja selle liikmesriikidega. Sellele tuginedes on komisjon otsustanud astuda vajalikud sammud, et leevendada eespool määratletud probleeme nende reisijate puhul, kes kannavad kaasas kõnealusest lennujaamast ostetud vedelikke.
            
         
               (5)
            
            
               Seepärast tuleks määrust (EÜ) nr 622/2003 vastavalt muuta.
            
         
               (6)
            
            
               Käesoleva määruse sätted ei kuulu nende sätete hulka, mis määruse (EÜ) nr 2320/2002 artikli 8 lõike 1 kohaselt on salastatud ning mida ei avaldata.
            
         
               (7)
            
            
               Käesoleva määrusega ettenähtud meetmed on kooskõlas tsiviillennundusjulgestuse komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 622/2003 lisa muudetakse vastavalt käesoleva määruse lisale.
   Seoses käesoleva lisa konfidentsiaalsusega ei kohaldata kõnealuse määruse artiklit 3.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 13. detsember 2007
      
         
            Komisjoni nimel
         
         
            asepresident
         
         Jacques BARROT
         
      
   
   
      (1)  EÜT L 355, 30.12.2002, lk 1. Määrust on muudetud määrusega (EÜ) nr 849/2004 (ELT L 158, 30.4.2004, lk 1).
   
      (2)  ELT L 89, 5.4.2003, lk 9. Määrust on viimati muudetud määrusega (EÜ) nr 915/2007 (ELT L 200, 1.8.2007, lk 3).
   
      LISA
      3. liide asendatakse järgmisega:
      
         „3. liide
         Singapuri Vabariik
         Changi lennujaam”